"When all's done, you look but on a "stool!" Nagu eelmi­ses kohas, olen ka siin jälginud enda (tavalisest küll keerulisemat) interpretatsiooni. Et siin võib olla tegemist kõnekäänuga: ,,When all is [said and] done", on täiesti tõsi, kuid sama tõsi on ka see, et samad sõnad võivad tähendada lihtsalt: "Kui kõik on tehtud." Arvustaja ei näe, m i s võiks siin olla tehtud. Minule näib see ilmne. Macbeth ja ta naine on nüüd oma  auahnitsuse eesmärgil, kroonimispeol, mil võiks juba hakata loorbe­reil puhkama. , See, et Macbeth teeb seda nii arusaamatul moel, võib leedi eksalteerunud südant pahandada. Ta häbistabki meest. "Oleme lõpule saatnud oma raske töö ja võiksime esineda vääri­kalt, kuid sina ei oska teha muud kui vahtida hullunult tühja tooli."Äärmiselt terava, grotesksuseni ulatuva sarkasmina oleks see lause kooskõlas kogu selle kõnega ja samuti interpre­tatsiooniga, mis annan sõnadele: "O proper stuff." Minule näib, et selline  käsitus süvendab selle koha psühholoogilist sisu. Nii siis ei oleks see mirte ainult lai, järsk märkus kuningale, et ta "lõppude lõpuks ainult vaatab tooli", vaid siin näib olevat teravalt rõhutatud ka seda, kui ebakohane on seesugune toiming just praegu, parimate saavutuste momendil. Oletan, et Shakes­peare oli küllalt komplitseeritud mõttelaadiga selliste assotsiatsi­oonide kuhjamiseks.